Giant отправи искане относно изчислението на конвенционалното мито в случай на внос от страна на свързани дружества, които действат като вносител. Групата изказа твърдението, че размерът на конвенционалното мито следва да се изчисли въз основа на действителната стойност CIF, а не на формираната стойност CIF. Това твърдение беше прието. Преразгледаните маржове на подбиване на цените варират от 16,2 % до 43,2 %, както е посочено в таблица 2.
 Таблица 2
 Маржове на подбиване на цените
 Дружество
 Марж на подбиване на цените
 Bodo Vehicle Group Co., Ltd.
 41,4 %
 Giant Electric Vehicle (Kunshan) Co.
 19,4 %
 Jinhua Vision Industry Co., Ltd и Yongkang Hulong Electric Vehicle Co., Ltd.
 16,2 %
 Suzhou Rununion Motivity Co., Ltd.
 43,2 %
 (100)
 Поради липсата на други коментари по отношение на вноса от КНР и вследствие на преразглеждането на изчисленията на подбиването на цените, посочени в съображение 99, Комисията потвърди всички останали заключения, изложени в съображения 136 — 157 от регламента за временните мерки.
 4.4. Икономическо състояние на промишлеността на Съюза
 4.4.1. Общи забележки
 (101)
 След публикуването на регламента за временните мерки един вносител заяви, че Комисията следва да обясни как е получила и оценила показателите за изпълнението, тъй като предвидените в регламента за временните мерки показатели не съответстват на цифрите, предоставени от включените в извадката производители от Съюза. По-специално той посочи, че нито един от включените в извадката производители от Съюза не е отчел спад в производството и продажбите.
 (102)
 Комисията се позовава на съображение 162 от регламента за временните мерки, където тя обяснява, че макроикономическите показатели се основават не само на информация, събрана от включените в извадката производители от Съюза, но и на информацията за пазара, предоставена от Конфедерацията на европейската индустрия за производство на велосипеди („CONEBI“), и на статистически данни за вноса.
 (103)
 Както е обяснено в съображение 163 от регламента за временните мерки, за потреблението Комисията е използвала данните, предоставени от CONEBI и проверени от Комисията. Обемът на продажбите на промишлеността на Съюза е получен чрез приспадане на вноса от общата стойност на потреблението. Производството е оценено на базата на съответните съотношения на продажбите и производството, проверени при включените в извадката производители от Съюза.
 (104)
 Както е посочено в съображение 164 от регламента за временните мерки, Комисията следва методологията, описана в жалбата, по която не са представени коментари по време на това разследване.
 (105)
 Поради липсата на други коментари Комисията потвърди изложеното в съображения 159 — 166 от регламента за временните мерки.
 4.4.2. Макроикономически показатели
 4.4.2.1. Производство, производствен капацитет и използване на капацитета
 (106)
 След изключването на някои дружества от определението за промишленост на Съюза, както е обяснено в съображения 80 — 83, данните за производството, производствения капацитет и използването на капацитета в Съюза бяха преразгледани, както е посочено в таблица 3.
 Таблица 3
 Производство, производствен капацитет и използване на капацитета
 2014 г.
 2015 г.
 2016 г.
 РП
 Обем на производството (бройки)
 831 142
 976 859
 1 095 632
 1 066 470
 Индекс
 100
 118
 132
 128
 Производствен капацитет (бройки)
 1 110 641
 1 366 618
 1 661 587
 1 490 395
